**Շիկամարու Նարա** (ճապ.՝ 奈良シカマル, անգլ.՝ Shikamaru Nara), մանգայի հերոս, որը ստեղծվել է Մասաշի Քիշիմոտոյի կողմից։ Հանդես է գալիս անիմե սերիալներում։ Սյուժեի համաձայն՝ Շիկամարուն նինջա խմբի № 10-րդ թիմի անդամ է, որի անդամներն են նաև Թոջի Ակիմիչին, Ինո Յամանական և նրանց ղեկավար Ասումա Սարուտոբին։ Մանգայի հեղինակը նշել է, որ Շիկամարուի կերպարը իրեն դուր է գալիս հանգիստ բնավորության պատճառով։

*Շիկա* (鹿) ճապոներենից թարգմանաբար նշանակում է եղջերու, իսկ *մարու*-ն (丸) հանդիսանում է վերջածանց, որը սովորաբար օգտագործվում է տղամարդկանց անուններում։ Բացի այդ, Շիկամարուն հայտնվել է անիմե սերիալում և Նարուտոյի մասին պատմող չորս լիամետրաժ անիմացիոն ֆիլմերում, ինչպես նաև մի շարք այլ ստեղծագործություններում, որոնք կապված են սերիայի հետ, այդ թվում՝ տեսախաղերում և OVA-ներում։

Անիմեի և մանգայի արդյունաբերության բազմաթիվ հրատարակություններ քննարկել են Շիկամարուին։ Որոշ գրախոսներ նշել են նրա ծուլությունը և միտքը, ինչպես նաև առաջնորդի վերածումը։ Շիկամարուն նաև շատ տարածված է Նարուտո հանրագիտարանի ընթերցողների շրջանում։ Shonen Jump ամսագրի ամերիկյան հրատարակության վարկածով Շիկամարուն մի քանի անգամ զբաղեցրել է չորրորդ և հինգերորդ հորիզոնականը, որպես «Նարուտո» անիմեի ամենասիրված կերպար։ Բացի այդ, նա իր թիմի միակ անդամն է, որին հաջողվել է ընդգրկվել վարկանիշի առաջին տասնյակում։ Շիկամարուի կերպարի հիման վրա ստեղծվել են փափուկ խաղալիքներ, բանալիների կախազարդեր և ներդիրներ։

Ստեղծման պատմություն
--------------------

Մասաշի Քիշիմոտոն նշել է, որ Շիկամարուն իրեն դուր է գալիս իր հանգիստ բնավորության և Սասկեին հակառակվելու պատճառով։ Քիշիմոտոն նաև կատակելով ասել է, որ եթե աղջիկ լիներ, կամուսնանար Շիկամարուի հետ։ Քիշիմոտոն երկրորդ մասի համար Շիկամարուի կերպարը ստեղծելիս ցանկացել է նրան յուրահատուկ տեսք հաղորդել։ Արդյունքում, հեղինակը նրա պրոտեկտորը ճակատից տեղափոխել է ձեռքի վրա, որպեսզի նա չդիպչի իր մազերին։

Անիմեում հայտնվելը
------------------

Շիկամարուն առաջին անգամ անիմում հայտնվել է թյունինի կոչման քննությունների ժամանակ, որը անցկացվում է տարին երկու անգամ գենին նինջաների համար։ Նա լինում է № 10-րդ խմբի անդամը Թոջիի և Ինոյի հետ։ Շիկամարուն անտարբեր տղա է, որը փորձում է ապրել նվազագույն ջանքեր գործադրելով։ Հակառակ իր ծուլությանը, Շիկամարուն հանճար է։ Նրա ուսուցիչը՝ Ասուման, ասել է, որ որ տղայի IQ-ն գերազանցում է 200-ը։ Շիկամարուի ունակությունները հիմնված են «ստվերային տեխնիկայի» հիման վրա (ճապ.՝ 影真似の術, կագեմանե-նո ջուցու), նրա կլանի ֆիրմային ջուցուն, որն օգտագործելով, նա իր ստվերը խսռնում է հակառակորդի ստվերի հետ՝ դարձնելով այն անշարժ և ստիպելով նրան նմանակել իր շարժումները։ Սյուժեի զարգացման ընթացքում Շիկամարուն կարողանում է կառավարել իր ստվերը նոր ձևերով։ Երկրորդ մասում նա կարողանում է միաժամանակ օգտագործել մի քանի ստվերային տեխնիկա և կարող է բարձրացնել իր ստվերը երկրից՝ ֆիզիկական օբյեկտների հետ համագործակցելով։

Շիկամարուն քննություններին վերաբերվում է անտարբերությամբ։ Երբ նա կռվում է նինջա Տեմարիի դեմ, նա հաղթում է աղջկան, բայց ի վերջո հանձնվում է, քանի որ նրա չակրան վերջացել էր։ Չնայած տղայի հանձնվելուն, նա իր հասակակիցների շրջանում միակ նինջան է, որը ստանում է թյունինի աստիճանի բարձրացում, քանի որ քննիչները տպավորված էին նրա խորաթափանցությամբ և ինտելեկտով։ Որպես թյունին, Շիկամարուն նշանակվում է թիմի ղեկավար և փորձում է կանխել Սասկեի փախուստը դեպի Ձայնի գյուղ։ Շիկամարուի թիմին հաջողվում է հաղթել գյուղի ճանապարհը փակած նինջաներին, սակայն Սասկեն կարողանում է փախչել։

Անիմեի երկրորդ մասում Շիկամարուի առջև խնդիր է դրված որոշել Ակացուկի հանցավոր կազմակերպության երկու անդամների գտնվելու վայրը։ Մինչ նրա թիմը կարողանում է հայտնաբերել իր նպատակները, Ակացուկիի անդամ Հիդանը ճակատամարտի ընթացքում սպանում է Ասումա Սարուտոբիին։ Շիկամարուն Ասումայի հուղարկավորությունից հետո, № 10 թիմի ողջ մնացած անդամների և Կակաշի Հատակեի հետ մեկնում է մարդասպանների հետապնդման, որպեսզի վրեժխնդիր լինի ուսուցչի մահվան համար։

Քննադատություն
--------------

Շիկամարուն բարձր վարկանիշ է ունեցել Shonen Jump-ի կողմից կազմակերպվող հերոսների հայտնիության հարցումներում՝ մշտապես գտնվելով առաջին տասնյակում և հասնելով չորրորդ հորիզոնականին։ Վերջին նման հարցումը եղել է 2011 թվականին, որում Շիկամարուն զբաղեցրել է իններորդ հորիզոնականը՝ զիջելով Սասորիին և առաջ անցնելով Հինատայից։

Մի շարք հրատարակություններ գնահատական են տվել Շիկամարուի կերպարին։ IGN կայքը Շիկամարուին անվանել է իր սիրելի կերպարներից մեկը։ Անիմեի 110-րդ սերիայի վերանայման մեջ IGN-ի լրագրողը բարձր է գնահատել Շիկամարուին, որը կարողացել է հաղթահարել իր ծուլությունը և առաջնորդել թիմին Սասկեին որոնելու համար, այդ քայլով նա արդարացրել է իր թյունին լինելու փաստը։ 135-րդ սերիայի վերանայման մեջ, որում ձախողվել է Սասկեին որոնելու ծրագիրը, իսկ Շիմամարուի թիմի անդամները ծանր վիրավորվել էին, IGN-ը բարձր է գնահատել «չմարված տեսարանը», որտեղ Շիկամարուն սկսել է լաց լինել, իմանալով, որ իր ընկերները կապրեն և ասել է, որ նա կլինի լավագույն առաջնորդը իր ընկերների համար։ Mania.com-ը նշել է նրա «բանական միտքը», նրան անվանելով անիմեի ամենահետաքրքիր կերպարներից մեկը և շոնեն անիմեի փայլուն մարտիկներից մեկը։

Ծանոթագրություններ
------------------

1. ↑  *Masashi Kishimoto* Uzumaki: The Art of Naruto. — Viz Media, 2007. — С. 139. — ISBN 1-4215-1407-9
2. ↑  Sparrow, A.E. (2007 թ․ հոկտեմբերի 9). "IGN: Naruto Reader's Guide". IGN. Արխիվացված from the original on 2012 թ․ հունիսի 3. Retrieved 2008 թ․ փետրվարի 8.
3. ↑  White, Charles. (2007 թ․ հոկտեմբերի 27). "IGN: Formation! The Sasuke Retrieval Squad! Review". IGN. Արխիվացված from the original on 2012 թ․ հունիսի 3. Retrieved 2008 թ․ հունվարի 28.
4. ↑  Kimlinger, Carl (2008 թ․ օգոստոսի 4). "Naruto DVD Box Set 9 - Review". Anime News Network. Retrieved 2008 թ․ սեպտեմբերի 18.
5. ↑  *Kishimoto, Masashi* Chapter 245 // Naruto, Volume 28. — Viz Media, 2008. — С. 8—9. — ISBN 1-4215-1864-3
6. ↑  *Kishimoto, Masashi* Chapter 199 // Naruto, Volume 22. — Viz Media, 2007. — С. 9. — ISBN 1-4215-1858-9
7. ↑  "Naruto: Shikamaru Chibi Style PVC Key Chain". Amazon.com. Արխիվացված from the original on 2012 թ․ հունիսի 3. Retrieved 2008 թ․ փետրվարի 24.
8. ↑  "Naruto Basic > Shikamaru Action Figure". Amazon.com. Արխիվացված from the original on 2012 թ․ հունիսի 3. Retrieved 2008 թ․ փետրվարի 24.
9. ↑  "Naruto: Patch - Shikamaru". Amazon.com. Արխիվացված from the original on 2012 թ․ հունիսի 3. Retrieved 2008 թ․ փետրվարի 24.
10. ↑  *Kishimoto, Masashi* Naruto Character Official Data Book Hiden Sha no Sho. — Shueisha, 2008. — С. 344. — ISBN 978-4-08-874247-2
11. ↑  *Kishimoto, Masashi* Chapter 190 // Naruto, Volume 21. — Viz Media, 2007. — ISBN 1-4215-1855-4
12. ↑  *Kishimoto, Masashi* Chapter 97 // Naruto, Volume 5. — Viz Media, 2004. — С. 131. — ISBN 1-4215-0241-0
13. ↑  *Kishimoto, Masashi* Chapter 172 // Naruto, Volume 20. — Viz Media, 2007. — ISBN 1-4215-1088-X
14. ↑  *Kishimoto, Masashi* Chapter 107 // Naruto, Volume 12. — Viz Media, 2006. — С. 159—160. — ISBN 1-4215-0242-9
15. ↑  *Kishimoto, Masashi* NARUTO―ナルト―［秘伝・臨の書］. — Shueisha, 2002. — С. 171. — ISBN 4-08873-288-X
16. ↑  *Kishimoto, Masashi* Chapter 208 // Naruto, Volume 23. — Viz Media, 2007. — ISBN 1-4215-1859-7
17. ↑  *Kishimoto, Masashi* Chapter 325 // Naruto, Volume 36. — Shueisha, 2006. — ISBN 4-08-874288-5
18. ↑  *Kishimoto, Masashi* Chapter 338 // Naruto, Volume 37. — Shueisha, 2007. — ISBN 4-08-874338-7
19. ↑  *Kishimoto, Masashi* Chapter 108 // Naruto, Volume 12. — Viz Media, 2006. — ISBN 1-4215-0242-9
20. ↑  *Kishimoto, Masashi* Chapter 182 // Naruto, Volume 21. — Viz Media, 2007. — ISBN 1-4215-1855-4
21. ↑  *Kishimoto, Masashi* Chapter 235 // Naruto, Volume 26. — Viz Media, 2007. — ISBN 1-4215-1862-7
22. ↑  *Kishimoto, Masashi* Chapter 318 // Naruto, Volume 35. — Shueisha, 2006. — С. 176. — ISBN 4-08-874273-1
23. ↑  *Kishimoto, Masashi* Chapter 327 // Naruto, Volume 36. — Shueisha, 2006. — ISBN 4-08-874288-5
24. ↑  *Kishimoto, Masashi* Chapter 331 // Naruto, Volume 37. — Shueisha, 2007. — ISBN 4-08-874338-7
25. ↑  White, Charles. (2008 թ․ հոկտեմբերի 15). "Naruto: *The Battle Begins: Naruto vs. Sasuke* Review". IGN. Արխիվացված from the original on 2012 թ․ հունիսի 3. Retrieved 2008 թ․ ապրիլի 28.
26. ↑  White, Charles. (2008 թ․ հունվարի 30). "IGN: «The Promise That Could Not Be Kept» Review". IGN. Արխիվացված from the original on 2012 թ․ հունիսի 3. Retrieved 2008 թ․ ապրիլի 28.
27. ↑  Rich, Justin. (2007 թ․ հոկտեմբերի 4). "Naruto Box Set 04 (also w/special edition)". Mania.com. Արխիվացված է the original 2012 թ․ հունիսի 3-ին. Retrieved 2008 թ․ նոյեմբերի 5.
28. ↑  Moure, Dani. (2008 թ․ ապրիլի 21). "Naruto Unleashed Set 3:1". Mania.com. Արխիվացված է the original 2012 թ․ հունիսի 3-ին. Retrieved 2008 թ․ նոյեմբերի 5.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AniDB · AniDB · AniDB · MusicBrainz |

 |